**TUSAGATSAK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Fevruar 18, 2016 Tapvainak Tusagatsak

**Pottle pettaujuk Nunatsiavut AngajukKaunet katimajinginnit**

Nunatsiavut AngajukKânga Sarah Leo ullumi uKajuk Danny Pottle pettausimanninganik suliagigialimminit Minsiteriugiamut kenaujaliginnimut, Inuliginnimut amma Kagitaujaliginnimut.

“kenaujaligijiulluni Nunatsiavummi, Mr. Pottle ilaugiaKalauttuk ikKanattumut katimannimut Nainimi wogiukKaujumi tunisigiattuluni kavamaup kenaujaliginnimut pannaigutinganut Nunatsiavut AngajukKaunet katimajinginnut, ilaugumalaungituk takutsauluni,” uKajuk AngajukKâk Leo. “Ammalu, nigiugijaulauttuk asinginnut Nunatsiavut AngajukKaunet katimajinginnut pulâgiattaugunnalutik nunalinnut kiullutillu apitsotinik isumâlutinginnilu Ikajuttaugutilet Labradorimi Inuit Nunamik Satusaisimanikkut AngiKatigegutinganut amma pidjutaujunut SuliaKapvinganut kenaujaligijet, Inuligijet amma Kagitaujaligijet.

“Mr. Pottle sunamut pidjutiKalaungituk tamânenginimmut amma, taimaimmat, naluliumautaulilauttuk AngajukKâmut amma First Ministerimut kamatsiagiaKanninganut ilaliutilluni Nunatsiavut AngajukKaunet katimajinginnut.”

Mr. Pottle pettauninga NEC-mit attuiniangituk kiggatuttiuninganik Nunatsiavut katimajitsuanginni kiggatulluni Angnigusugunnatunik Canadami.

Nunaliginnimut amma Piviannatugijaninnik Ministeriujuk Darryl Shiwak suliaKausiKanialittuk kenaujaligijiugiamut amma Ministeriugiamut kenaujaliginnimut, Inuliginnimut amma Kagitaujaliginnimut asitâkKâgani.

**Kaujisapviugunnatuk:**

Bert Pomeroy

Director of Communications

(709) 896-8582